Ταμάρα Πρες

Η Ταμάρα Νατάνοβνα Πρες (ρωσικά: Тамара Натановна Пресс, 10 Μαΐου 1937, Χάρκοβο – 26 Απριλίου 2021, Μόσχα) ήταν Σοβιετική αθλήτρια, η οποία κυριάρχησε στη σφαιροβολία και τη δισκοβολία στις αρχές της δεκαετίας του 1960. Θεωρείται ως μία από τις κορυφαίες ρίπτριες όλων των εποχών.

 Γεννήθηκε στις 10 Μαΐου του 1937 από μία οικογένεια Εβραίων, το Νατάν και τη Λίντια Πρες. Η Ταμάρα ήταν ένα ψηλό, λεπτό κορίτσι τότε και ο προπονητής για να βοηθήσει στην ανάπτυξη των μυών της την προέτρεψε να ασχοληθεί με τον δίσκο. Πολύ γρήγορα το ταλέντο της έγινε γνωστό σε όλη την περιοχή και σιγά σιγά «παρέσυρε» και την αδελφή της, Ιρίνα Πρες, στον κλασικό αθλητισμό. Η αδελφή της, Ιρίνα, διακρίθηκε στα 80 μ. εμπόδια και στο πένταθλο.Η Ταμάρα έκανε το διεθνές της ντεμπούτο στο Ευρωπαϊκό Πρωτάθλημα του 1958, όπου κέρδισε τον τίτλο της δισκοβολίας και το χάλκινο στη σφαιροβολία. Οι Ταμάρα και Ιρίνα Πρες έγιναν οι πρώτες αδερφές που κέρδισαν ολυμπιακό μετάλλιο (Ρώμη, 1960) Στο διεθνές ντεμπούτο της ήταν ήδη μία μεγαλόσωμη γυναίκα με εξίσου ανεπτυγμένη την αίσθηση του χιούμορ. Η Ταμάρα κέρδισε το χρυσό και το αργυρό σε σφαίρα και δίσκο αντίστοιχα, ενώ η Ιρίνα το χρυσό στα 80 μ. μετ' εμποδίων. Το 1964 στο Τόκιο πέτυχε το χρυσό νταμπλ στα αγωνίσματά της. Το 1965 κατέρριψε δύο παγκόσμια ρεκόρ. Στη δισκοβολία με 59,70 μ. (11 Αυγούστου στη Μόσχα) και στη σφαιροβολία με 18,59 μ. (19 Σεπτεμβρίου στο Κάσσελ). Στο εσωτερικό της χώρας, η Πρες κέρδισε 16 τίτλους στο πρωτάθλημα Σοβιετικής Ένωσης, εννέα σφαιροβολίας (1958-66) και επτά δισκοβολίας (1960-66). Κατά τη διάρκεια της καριέρας της, σημείωσε επίσης 11 παγκόσμια ρεκόρ – πέντε στη σφαιροβολία (17,25 μέτρα /1959, 17,42/17,78/1960, 18,55/1962, 18,59/1965) και έξι στη δισκοβολία (57,15/1960, 57,43/58,06/58,98/1961, 59,29/1963, 59,70/1965).Και οι δύο αδελφές Πρες αποσύρθηκαν από τον στίβο το 1966, συμπίπτοντας με την εισαγωγή της απαιτούμενης επαλήθευσης φύλου στον κλασικό αθλητισμό. Αυτό οδήγησε σε ευρέα διαδεδομένες – αλλά ποτέ αποδεδειγμένες – φήμες σχετικά με το φύλο τους, με τα επίσημα έγγραφα της Σοβιετικής Ένωσης να μην αφήνουν περιθώρια αμφισβήτησης. Μετά την αποχώρησή της από την ενεργό δράση η Ταμάρα έγινε πολιτικός μηχανικός και έγραψε οικονομικά και αθλητικά βιβλία. Ευρωπαϊκό Πρωτάθλημα Στίβου 1958 (Σφαιροβολία) : 3η θέση (15,53 μέτρα) Ευρωπαϊκό Πρωτάθλημα Στίβου 1958 (Δισκοβολία) : 1η (52,32) Πανεπιστημιάδα 1959 (Σφαιροβολία) : 1η (16,65) Πανεπιστημιάδα 1959 (Δισκοβολία) : 1η (56,80) Ολυμπιακοί Αγώνες 1960 (Σφαιροβολία) : 1η 17,32 Ολυμπιακοί Αγώνες 1960 (Δισκοβολία) : 2η (52,59) Πανεπιστημιάδα 1961 (Σφαιροβολία) : 1η (17,12) Πανεπιστημιάδα 1961 (Δισκοβολία) : 1η (58,06) Ευρωπαϊκό Πρωτάθλημα Στίβου 1962 (Σφαιροβολία) : Ευρωπαϊκό Πρωτάθλημα Στίβου 1962 (Δισκοβολία) : Πανεπιστημιάδα 1962 (Σφαιροβολία) : 1η (18,55) Πανεπιστημιάδα 1962 (Δισκοβολία) : 1η (56,91) Πανεπιστημιάδα 1963 (Σφαιροβολία) : 1η (16,96) Πανεπιστημιάδα 1963 (Δισκοβολία) : 1η (54,59) Ολυμπιακοί Αγώνες 1964 (Σφαιροβολία) : 1η (18,14) Ολυμπιακοί Αγώνες 1964 (Δισκοβολία) : 1η (57,27) Ευρωπαϊκό Κύπελλο Στίβου 1965 (Σφαιροβολία) : 1η (18,59) Ευρωπαϊκό Κύπελλο Στίβου 1965 (Δισκοβολία) : 2η (54,83) Πανεπιστημιάδα 1965 (Σφαιροβολία) : 1η (18,31) Πανεπιστημιάδα 1965 (Δισκοβολία) : 3η (53,62) Ευρωπαϊκό Πρωτάθλημα Κλειστού Στίβου 1966 (Σφαιροβολία) : 17,00 Tamara PRESS